નવી દિલ્હી: દર વર્ષે મહામારીનું રૂપ લેતા ચિકનગુનિયા અને ડેન્ગ્યુને રોકવા માટે મોસમ વિભાગ પણ હવે એક મહત્ત્વનું પગલું ભરશે. જે સિઝનમાં અથવા વાતાવરણમાં મચ્છર ઉત્પન્ન થાય છે અને બીમારીઓ ફેલાય છે તે અંગેની જાણકારી મોસમ વિભાગ પહેલાં જ આપી દેશે. મોન્સૂનમાં દેશનાં ઘણાં શહેરોમાં બેદરકારીનો નમૂનો જોવા મળે છે. દરેક જગ્યાએ પાણી ભરાય છે. સાથે-સાથે પાણીજન્ય રોગ અને મચ્છરની ઉત્પત્તિને રોકવાના પૂરતા પ્રયાસ કરાતા નથી. આ જ કારણ છે કે દર વર્ષે ચિકનગુનિયા અને ડેન્ગ્યુ મોટા પ્રમાણમાં લોકોને પોતાનો શિકાર બનાવે છે.